CELEX: 32013D0428
Language: hr
Date: 2013-08-09 00:00:00
Title: 2013/428/EU: Odluka Vijeća od 9. kolovoza 2013. o produljenju valjanosti Odluke 2012/96/EU

13.8.2013   
            
            
               HR
            
            
               Službeni list Europske unije
            
            
               L 217/36
            
         ODLUKA VIJEĆA
   od 9. kolovoza 2013.
   o produljenju valjanosti Odluke 2012/96/EU
   (2013/428/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Sporazum o partnerstvu između članica afričke, karipske i pacifičke skupine država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000. (1) (u daljnjem tekstu „Sporazum o partnerstvu AKP-EZ”), kako je zadnje revidiran u Ouagadougouu (Burkina Faso) 22. lipnja 2010. (2), a posebno njegov članak 96.,
   uzimajući u obzir Interni sporazum između predstavnika vlada država članica, koji se sastaju u okviru Vijeća, o mjerama koje treba poduzeti i postupke koje treba ispoštovati za potrebe provedbe Sporazuma o partnerstvu AKP-EZ (3), a posebno njegov članak 3.
   uzimajući u obzir prijedlog Komisije,
   budući da:
   
               (1)
            
            
               Odlukom 2002/148/EZ (4) zaključena su savjetovanja s Republikom Zimbabve u skladu s člankom 96. stavkom 2. točkom (c) Sporazuma o partnerstvu AKP-EU i poduzete odgovarajuće mjere kojima se ograničuje suradnja sa Zimbabveom iz članka 96. Sporazuma o partnerstvu AKP-EU (dalje u tekstu „odgovarajuće mjere”), kako je navedeno u Prilogu toj odluci. Te su mjere od tada usklađivane, a njihovo razdoblje primjene produljivano je svake godine.
            
         
               (2)
            
            
               Kako bi Unija dokazala trajni doprinos u pogledu političkog postupka u okviru globalnog političkog sporazuma, Vijeće je 7. kolovoza 2012., Odlukom 2012/470/EU (5), odlučilo produljiti valjanost Odluke 2012/96/EU (6) i obustaviti primjenu odgovarajućih mjera na 12 mjeseci.
            
         
               (3)
            
            
               Vijeće bi trebalo preispitati te odgovarajuće mjere nakon održavanja mirnih, transparentnih i vjerodostojnih izbora u Zimbabveu u skladu s globalnim političkim sporazumom. Valjanost Odluke 2012/96/EU trebalo bi stoga produžiti i zadržati suspenziju odgovarajućih mjera.
            
         
               (4)
            
            
               Europska unija u svakom trenutku može odlučiti preispitati ovu odluku,
            
         DONIJELO JE OVU ODLUKU:
   Članak 1.
   Valjanost Odluke 2012/96/EU i odgovarajućih mjera obuhvaćenih tom odlukom produžuje se do 20. veljače 2014. Primjena odgovarajućih mjera ostaje suspendirana.
   Odgovarajuće se mjere moraju stalno pregledavati i ponovno će se primjenjivati ako se situacija u Zimbabveu osjetno pogorša.
   Te se mjere u svakom slučaju moraju pregledati šest mjeseci nakon stupanja na snagu ove odluke.
   Članak 2.
   Ova Odluka stupa na snagu na dan njezina donošenja. Odluka se objavljuje u Službenom listu Europske unije.
   
      Sastavljeno u Bruxellesu 9. kolovoza 2013.
      
         
            Za Vijeće
         
         
            Predsjednik
         
         L. LINKEVIČIUS
      
   
   
      (1)  SL L 317, 15.12.2000., str. 3.
   
      (2)  SL L 287, 4.11.2010., str. 3.
   
      (3)  SL L 317, 15.12.2000., str. 376.
   
      (4)  Odluka Vijeća 2002/148/EC od 18. veljače 2002. o zaključivanju savjetovanja s Zimbabveom u skladu s člankom 96. Sporazuma o partnerstvu AKP-EU (SL L 50, 21.2.2002., str. 64.).
   
      (5)  Odluka Vijeća 2012/470/EU od 7. kolovoza 2012. o produženju razdoblja valjanosti Odluke 2012/96/EU i o suspenziji primjene odgovarajućih mjera utvrđenih Odlukom 2002/148/EZ (SL L 213, 10.8.2012., str. 13.).
   
      (6)  Odluka Vijeća 2012/96/EU od 17. veljače 2012. o prilagodbi i produljenju razdoblja primjene odgovarajućih mjera najprije utvrđenih Odlukom 2002/148/EZ o završetku savjetovanja sa Zimbabveom u okviru članka 96. Sporazuma o partnerstvu AKP-EZ (SL L 47, 18.2.2012., str. 47.).